এম আমান উল্লাহ আমান:: অবশেষে টেকনাফ-সেন্টমার্টিন পর্যটকবাহী জাহাজ চলাচল শুরু হচ্ছে আজ ১৩ নভেম্বর সোম বার। কেয়ারী সিন্দাবাদের টেকনাফ ইনচার্জ মোহাম্মদ শাহ আলম টেকনাফ নিউজকে এ তথ্য নিশ্চিত করেছেন। অনুমতি সংক্রান্ত সকল কাগজপত্র তার হাতে পাওয়ার পরই তিনি নিশ্চিত হন বলে জানিয়েছেন। ইতি পূর্বে বহুবার ঘোষনার পর জাহাজ চলাচল না করায় এবারের ঘোষনাও সন্দেহের চোখে দেখছেন অনেকে। দমদমিয়া জাহাজ ঘাটে পর্যটক ও অনুমতির অপেক্ষায় থাকা জাহাজ গুলো পর্যটক বহনের প্রস্তুতি সমপন্ন করেছে বলে জানা গেছে। রোহিঙ্গা ইস্যু ও জলসীমান্ত জটিলতা নিয়ে আন্তঃ মন্ত্রনালয়ের সভায় টেকনাফ-সেন্টমার্টিন জাহাজ চলাচল আরম্ভ করার সিদ্ধান্ত গৃহিত হয়।